Condottiero

***Condottiero*** (*condottieri* el liester) eo an anv a veze graet er Grennamzer en italianeg eus ur brezelour a werzhe e ampartiz da vrezeliañ dre ur gevrat a veze anvet *condotta*.

Soudarded dilabour e oa ar *gondottieri*, pe noblañsed o klask brud er brezel, ha klask a raent labour e servij Stadoù bihan pe kgodedoù ha n'o doa gwir arme ebet d'o difenn. Paeet e vezent gant arc'hant, pe gant douaroù a-wechoù.

Hervez o lizher-labour (pe *condotta*) e rankent pourchas soudarded, dafar brezel hag ofiserien. Gwir varc'hadourien brezel e oant ouzhpenn brezelourien a vicher. A-wechoù e teuent da vout ken kreñv ma kemerent ar galloud er c'hêrioù a servijent.

War-dro 1550 ez eas ar vicher da goll. An anv italianek a chomas evit envel kabitened a vrezelie en armeoù estren.

## ''Condottieri'' brudet

* Malatesta da Verucchio (1212-1312), diazezer al lignez Malatesta, mestr Rimini en 1295.
* Ruggiero da Flor (~1268-1305).
* Castruccio Castracani (1281-1328).
* Walter VI de Brienne (~1304-1356).
* Cangrande della Scala (1291-1329).
* Fra Moriale (1303-1354).
* Guidoriccio da Fogliano, marvet e 1352, a voe kabiten en arme Republik  Siena, a voe trec'h war Montemassi e 1328, trec'h a voe livet gant Simone Martini en ur murlivadur er Palazzo Pubblico e Sienna.
* Luchino dal Verme (~1320-1372).
* *Sir* John Hawkwood (Giovanni Acuto, ~1320-1394).
* Alberico da Barbiano (1344-1409), a aozas Kompagnunezh Sant-Jord a-benn stourm ouzh ar C'hallaoued ; Donatello en deus savet un delwenn war varc'h anezhañ e Padova.
* Jacopo dal Verme (1350-1409).
* Giovanni Ordelaffi (1355-1399).
* Angelo della Pergola (~1375-1428).
* Biordo Michelotti (1380-1398, mestr Perugia, a voe muntret war urzh Francesco Guidalotti, abad San Pietro.
* Othon IV de Brunswick-Grubenhagen, marvet e 1399.
* Facino Cane de Casale (~1360-1412).
* Andrea Fortebracci, anavet evel Braccio da Montone (1368-1384).
* Muzio Attendolo, anavet evel *[[Sforza]]* (1369-1424).
* Giovanni Vitelleschi (marvet e 1440).
* Erasmo da Narni, anavet evel *Gattamelata* (1370-1443).
* Micheletto Attendolo (1370-1463).
* Niccolò Piccinino (1380-1444).
* Francesco Bussone da Carmagnola (1390-1432).
* Scaramuccia da Forlì, (*Scaramouche de Forlì* e galleg, marvet e 1450).
* Bartolomeo Colleoni (1400-1475).
* Francesco Sforza (1401-1466).
* Nicola di Monforte (1415-1478), anavezet ivez evel *Nicolas de Montfort* ha kont Campobasso.
* Sigismondo Malatesta (1417-1468).
* Federico III da Montefeltro (1422-1482).
* Gian Giacomo Trivulzio (~1441-1518).
* Prospero Colonna (1452-1523), *condottiero* e servij Stadoù ar Pab hag an Impalaeriezh Santel Roman German e-pad brezelioù Italia.
* Gonzalo Fernández de Córdoba (1453-1515).
* Bartolomeo d'Alviano (1455-1515).
* Andrea Doria (1466-1560) a servijas a bep eil, hervez ar gopr, daou bab : Inosant VIII ha Klemañs VII, ha daou roue  : Ferdinando Iañ Naplez ha Frañsez Iañ Bro-C'hall ; tud all a servijas ivez.
* *Francesco di Mantova*, pe Francesco II Gonzaga (1466-1519), Markiz Mantova.
* Georg von Frundsberg (1473-1528), jeneral alaman, a gemeras perzh en Emgann Pavia (1525)‎ hag e Preizhadeg Roma (1527)
* Cesare Borgia (1475-1507), mab d'ar pab Alesant VI.
* Niccolò di Pitigliano (marvet e 1510).
* Giovanni dalle Bande Nere (1498-1526).
* Ferrante Gonzaga (1507-1557) anavet ivez evel Ferrante Guastalla.
* Marcantonio Colonna (1535-1584).
* Albrecht von Wallenstein (1583-1634.
*Alessandro dal Borro (1600-1656)